Diep donker pers - Voelgoed
Saterdag, Januarie 18, 2020
Tuis Voelgoed Blogs Diep donker pers
Diep donker pers
Vandag is World Prematurity Awareness Day en natuurlik dra ek vandag pers.
In die verlede het ek op hierdie dag lig gevoel. Lig omdat Lisa lewe. Lig omdat sy geen ernstige mediese kondisies het nie. Lig omdat ek 'n oulike 3 jarige het wat monkey bars doen en swem. Lig omdat ek wonderlike mediese personeel op hierdie pad ontmoet het en dankbaar vir ware vriende wat ek gemaak het. Maar vandag voel my hart 'n donker en diep pers.
Ek dink aan 'n mamma wat ek deur ons storie op Facebook ontmoet het wat na 6 maande nogsteeds met haar kleintjie in die hospitaal is. SES MAANDE van elke dag in ry. Van elke dag sien hoe jou klein vegtertjie moet baklei. Van bang wees en bid. Van glo en hoop en vertrou dat die volgende dag beter sal wees.
En vandag dra ek pers nie net vir die prem babatjies wat oral om ons rondloop en leef nie, maar ek dra pers vir die wat dit nooit huis toe gemaak het nie. Ek dra vandag op aan hulle mammas en pappas. Ek bid vandag dat julle harte sal heelword.
Vandag ondersteun ek die www.newborns.org.za van Grootte Schuur Hospitaal. Ek dra my armbandjie en koop my sticker. Elke bietjie wat hulle kry, gaan om te sorg dat daar meer babatjies huis toe kom en dat die donkerpers weer lig word.
Vorige artikelDie Vyfrand Storie
Volgende artikelTimoteus Dagstukkies
Ek is 'n doodgewone, plat op die aarde, kaalvoetmamma van 'n wonderwerk babatjie wat op 28 weke gebore is. Haar storie het my inspireer om te begin blog en nou kan ek nie ophou nie. Lees meer oor haar by www.lisa28weekliefie.com. Ek is 'n voltydse onderwyser, ma en vrou en 'n deeltydse blogger en fotograaf. Ek bly in Simonstad, is passievol oor Afrikaans en is mal daaroor om in my hartstaal te kan skryf.
20 haalbare voornemens vir 2020
Wat jy het is goed genoeg
Krag vir jou slegste seisoen
Hy kan jou seer in 'n kunswerk omskep
Jóú idees kleur jou opinie van hom
Leef Jou Droom Leefstyl
Blogger - Ronel Jooste - Junie 14, 2018
Ek was onlangs bevoorreg om tydens 'n naweek-wegbreek die Legend Golf and Safari Resort in Limpopo te besoek. Wat 'n ongelooflike ervaring om die Afrika-bosveld in weelderigheid te ervaar. Wildritte...